रिजर्व बैंक ने कहा है कि भारत का विदेशी मुद्रा भंडार 28 अक्तूबर को समाप्त हुए सप्ताह में छह अरब छप्पन करोड दस लाख डॉलर बढ़कर, पांच खरब 31 अरब आठ करोड़ दस लाख डॉलर हो गया है। इसी अवधि में विदेशी मुद्रा परिसम्पत्ति में भी पांच अरब 77 करोड़ बीस लाख डॉलर की वृद्धि हुई है और यह चार खरब 70 अरब 84 करोड 70 लाख तक पहुंच गया है। देश के स्वर्ण भंडार की कीमत में पचपन करोड़ साठ लाख की वृद्धि हुई है और यह बढ़कर 37 अरब 76 करोड़ बीस लाख डॉलर हो गया है। विशेष आहरण अधिकार में भी आठ करोड पचास लाख डॉलर की बढोतरी हुई है और यह बढ़कर 17 अरब 62 करोड पचास लाख डॉलर हो गया है। अंतरराष्ट्रीय मुद्राकोष में भारत का सुरक्षित भंडार भी चार करोड़ अस्सी लाख डॉलर बढ़ा है और यह 4 अरब 84 करोड 70 लाख अमरीकी डॉलर हो गया है।